มนุษย์เงินเดือนเดือด! แห่ถล่มเพจ “ธนาคารกรุงเทพ” แอปฯล่มครึ่งวัน
มนุษย์เงินเดือนแห่ถล่มเพจ Bangkok Bank (ธนาคารกรุงเทพ) หลังแอปพลิเคชั่นโมบายแบงก์กิ้งล่มตั้งแต่ช่วงเช้าที่ผ่านมา จนไม่สามารถใช้ได้กว่าครึ่งวัน
มนุษย์เงินเดือนแห่ถล่มเพจ Bangkok Bank (ธนาคารกรุงเทพ) หลังแอปพลิเคชั่นโมบายแบงก์กิ้งล่มตั้งแต่ช่วงเช้าที่ผ่านมา จนไม่สามารถใช้ได้กว่าครึ่งวัน
30 มิ.ย. 2565

ผู้สื่อข่าวรายงานว่า สืบเนื่องจากวันนี้ (30 มิ.ย. 65) เป็นวันสิ้นเดือนซึ่งตรงกับวันเงินเดือนออกของหลายๆบริษัท แต่ปรากฏว่าแอปพลิเคชั่นธนาคารกรุงเทพ ซึ่งเป็นอินเตอร์เน็ตแบงก์กิ้งที่ใช้ในการทำธุรกรรมทางการเงินของมนุษย์เงินเดือนนั้นไม่สามารถใช้งานได้ตั้งแต่ช่วงเช้าที่ผ่านมา จนกระทั่งเวลา 12:15 น. ส่วนใหญ่ยังคงเข้าใช้บริการไม่ได้ ทำให้คนบนโลกออนไลน์ต่างแห่ติดแฮชแท็ก #ธนาคารกรุงเทพ #กรุงเทพล่ม ระบายความเดือดร้อน หลังไม่สามารถทำธุรกรรมทางการเงินผ่านแอพพลิเคชั่นของธนาคารกรุงเทพได้ และทำให้แฮชแท็ก #ธนาคารกรุงเทพ ไต่ระดับอันดับเทรนด์ฮิตทวิตเตอร์ในประเทศไทยเป็นที่เรียบร้อย
อย่างไรก็ตาม เมื่อตรวจสอบทางแฟนเฟจเฟซบุ๊ก Bangkok Bank (ธนาคารกรุงเทพ) ยังไม่มีคำชี้แจงใดๆออกมา จนทำให้ชาวเน็ตต่างเข้าไปคอมเม้นต์ใต้โพสต์อื่นๆของธนาคาร เพื่อสอบถามปัญหาที่เกิดขึ้น เพราะส่งผลต่อการใช้จ่ายเงินในช่วงสินเดือนเป็นอย่างมาก และอยากให้ออกมาอธิบายกับปัญหาที่เกิดขึ้น